
16 DR.30.09.13 

 
Antara projek berimpak tinggi di bawah ETP adalah termasuk MRT Sungai Buloh-Kajang di 
Lembah Klang dan pemanjangan aliran LRT bagi aliran Kelana Jaya serta aliran Ampang. 
Selain daripada itu, projek pembangunan koridor seperti Projek Medini Iskandar di Iskandar 
Malaysia dan Terminal Minyak dan Gas Sabah/Sarawak (SOGT) di Wilayah Koridor Sabah 
akan turut menyumbang kepada pertumbuhan sektor pembinaan dan menjadi pemangkin 
kepada pertumbuhan sektor lain. Terima kasih. 

 Dato' Abd. Aziz Sheikh Fadzir [Kulim-Bandar Baharu]: Yang Berhormat Datuk, 

kalau kita melihatkan angka daripada Yang Berhormat Datuk, ia menunjukkan bahawa 
keadaan ekonomi negara ini cukup baik. Akan tetapi permasalahan kita hari ini ialah apabila 
kita turun di bawah, kita boleh merasai rakyat dalam keadaan yang serba salah, dalam 
keadaan yang cukup bimbang. Konon-kononnya negara hari ini sedang berhadapan 
dengan krisis ekonomi. Tambah lagi kita cukup yakin bahawa untuk kita meningkatkan 
ekonomi, kita bukan sahaja perlu menerima keyakinan rakyat tetapi kita juga mesti 
mendapat keyakinan pelabur. Baru-baru ini rakyat dikejutkan apabila kerajaan 
meningkatkan subsidi.   

Walaupun saya percaya kita semua yang boleh fikir ini merasai bahawa ia perlu 
dilakukan untuk memastikan bahawa akaun semasa negara berada dalam tahap yang baik 
tetapi tidak kepada rakyat. Soalan saya ialah apakah langkah kerajaan untuk memastikan 
angka-angka yang baik itu dapat kita terjemahkan di bawah supaya rakyat merasai bahawa 
ekonomi negara cukup baik dan pelabur juga merasai bahawa ekonomi negara ini 
diuruskan bukan dengan secara ad hoc tetapi lebih bersistematik? Terima kasih. 

 Datuk Haji Ahmad bin Haji Maslan: Terima kasih kepada Yang Berhormat Kulim-

Bandar Baharu. Kita ingin menyatakan di sini bahawa tiada krisis ekonomi yang berlaku di 
negara kita. Itu satu fakta dan angka-angka yang saya nyatakan tadi adalah statistik yang 
benar dan angka-angka itu adalah tepat sebagaimana yang dikeluarkan oleh pihak-pihak 
yang berkaitan seperti Bank Negara dan juga daripada peringkat antarabangsa IMF dan 
juga World Bank. Rakyat serba salah kita mengakui apabila berlaku penurunan subsidi 20 
sen yang di spin dengan baik oleh pihak pembangkang. Pihak pembangkang telah spin 
perkara itu dengan baik kata harga minyak naik dan sebagainya. Itu memang kerja 
merekalah. Mereka tidak mahu negara ini jadi elok. Kalau lagi tidak elok, lagi baik untuk 
mereka.   

Dato’ Haji Mahfuz bin Haji Omar [Pokok Sena]: [Keluar meninggalkan Dewan] 

Datuk Haji Ahmad bin Haji Maslan:Keluar pula sahabat saya Yang Berhormat 

Pokok Sena. 

 Ahli-ahli Yang Berhormat, percayalah bahawa apa yang kita lakukan itu adalah 
untuk kebaikan jangka panjang. Kita turunkan subsidi 20 sen dan masih lagi subsidi kita 
tanggung begitu besar RM24 bilion, RM2 bilion sebulan. Angka itu terlalu besar untuk 
ditanggung dan itu baru subsidi petroleum. Belum lagi subsidi-subsidi yang lain keseluruhan 
jumlah subsidi ialah RM44.1 bilion ataupun 15% daripada keseluruhan perbelanjaan Bajet 
2013. Apabila kita berikan subsidi, tidak ada rakyat yang ucap terima kasih. Selama ini 
mereka tidak perasan bahawa diesel itu ada seringgit subsidi. Apabila kita tarik jadi 80 sen, 
maka heboh seluruh Malaysia. Mereka tidak sangka rupa-rupanya ada 83 sen subsidi untuk 
RON 95. Apabila kita tarik 20 sen jadi 63 sen subsidi, maka heboh satu Malaysia.   

Sebenarnya itu adalah untuk rasionalisasi subsidi supaya pihak yang berkaitan 
akan dapat manfaat 30% sahaja perbelanjaan daripada keseluruhan RON 95 di Malaysia ini 
ditanggung dan dibelanjakan oleh mereka yang berpendapatan RM3,000 dan ke bawah. 
Sebanyak 70% lagi perbelanjaan petroleum itu digunakan oleh mereka yang 
berpendapatan RM3,000 dan ke atas. Oleh kerana itu subsidi sebenarnya menguntungkan 
pihak yang berpendapatan sederhana dan tinggi dibandingkan dengan pihak 
berpendapatan rendah.   

■1120 

Oleh itu, pada bajet 25 Oktober 2010 di Dewan yang mulia ini, maka kerajaan 
akan mengumumkan banyak perkara dan kita tunggulah pada saat dan ketika itu untuk kita 
meredakan segala keresahan yang disebut oleh Yang Berhormat tadi. 



Antara projek berimpak tinggi di bawah ETP adalah termasuk MRT Sungai Buloh-Kajang di Lembah Klang dan pemanjangan aliran LRT bagi aliran Kelana Jaya serta aliran Ampang. Selain daripada itu, projek pembangunan koridor seperti Projek Medini Iskandar di Iskandar Malaysia dan Terminal Minyak dan Gas Sabah/Sarawak (SOGT) di Wilayah Koridor Sabah akan turut menyumbang kepada pertumbuhan sektor pembinaan dan menjadi pemangkin kepada pertumbuhan sektor lain. Terima kasih. Dato' Abd. Aziz Sheikh Fadzir [Kulim-Bandar Baharu]: Yang Berhormat Datuk, kalau kita melihatkan angka daripada Yang Berhormat Datuk, ia menunjukkan bahawa keadaan ekonomi negara ini cukup baik. Akan tetapi permasalahan kita hari ini ialah apabila kita turun di bawah, kita boleh merasai rakyat dalam keadaan yang serba salah, dalam keadaan yang cukup bimbang. Konon-kononnya negara hari ini sedang berhadapan dengan krisis ekonomi. Tambah lagi kita cukup yakin bahawa untuk kita meningkatkan ekonomi, kita bukan sahaja perlu menerima keyakinan rakyat tetapi kita juga mesti mendapat keyakinan pelabur. Baru-baru ini rakyat dikejutkan apabila kerajaan meningkatkan subsidi. Walaupun saya percaya kita semua yang boleh fikir ini merasai bahawa ia perlu dilakukan untuk memastikan bahawa akaun semasa negara berada dalam tahap yang baik tetapi tidak kepada rakyat. Soalan saya ialah apakah langkah kerajaan untuk memastikan angka-angka yang baik itu dapat kita terjemahkan di bawah supaya rakyat merasai bahawa ekonomi negara cukup baik dan pelabur juga merasai bahawa ekonomi negara ini diuruskan bukan dengan secara ad hoc tetapi lebih bersistematik? Terima kasih. Datuk Haji Ahmad bin Haji Maslan: Terima kasih kepada Yang Berhormat Kulim-. Bandar Baharu. Kita ingin menyatakan di sini bahawa tiada krisis ekonomi yang berlaku di negara kita. Itu satu fakta dan angka-angka yang saya nyatakan tadi adalah statistik yang benar dan angka-angka itu adalah tepat sebagaimana yang dikeluarkan oleh pihak-pihak yang berkaitan seperti Bank Negara dan juga daripada peringkat antarabangsa IMF dan juga World Bank. Rakyat serba salah kita mengakui apabila berlaku penurunan subsidi 20 sen yang di spin dengan baik oleh pihak pembangkang. Pihak pembangkang telah spin perkara itu dengan baik kata harga minyak naik dan sebagainya. Itu memang kerja merekalah. Mereka tidak mahu negara ini jadi elok. Kalau lagi tidak elok, lagi baik untuk mereka. Dato' Haji Mahfuz bin Haji Omar [Pokok Sena]: [Keluar meninggalkan Dewan]. Datuk Haji Ahmad bin Haji Maslan:Keluar pula sahabat saya Yang Berhormat. Pokok Sena. Ahli-ahli Yang Berhormat, percayalah bahawa apa yang kita lakukan itu adalah untuk kebaikan jangka panjang. Kita turunkan subsidi 20 sen dan masih lagi subsidi kita tanggung begitu besar RM24 bilion, RM2 bilion sebulan. Angka itu terlalu besar untuk ditanggung dan itu baru subsidi petroleum. Belum lagi subsidi-subsidi yang lain keseluruhan jumlah subsidi ialah RM44.1 bilion ataupun 15% daripada keseluruhan perbelanjaan Bajet 2013. Apabila kita berikan subsidi, tidak ada rakyat yang ucap terima kasih. Selama ini mereka tidak perasan bahawa diesel itu ada seringgit subsidi. Apabila kita tarik jadi 80 sen, maka heboh seluruh Malaysia. Mereka tidak sangka rupa-rupanya ada 83 sen subsidi untuk RON 95. Apabila kita tarik 20 sen jadi 63 sen subsidi, maka heboh satu Malaysia. Sebenarnya itu adalah untuk rasionalisasi subsidi supaya pihak yang berkaitan akan dapat manfaat 30% sahaja perbelanjaan daripada keseluruhan RON 95 di Malaysia ini ditanggung dan dibelanjakan oleh mereka yang berpendapatan RM3,000 dan ke bawah. Sebanyak 70% lagi perbelanjaan petroleum itu digunakan oleh mereka yang berpendapatan RM3,000 dan ke atas. Oleh kerana itu subsidi sebenarnya menguntungkan pihak yang berpendapatan sederhana dan tinggi dibandingkan dengan pihak berpendapatan rendah. #1120. Oleh itu, pada bajet 25 Oktober 2010 di Dewan yang mulia ini, maka kerajaan akan mengumumkan banyak perkara dan kita tunggulah pada saat dan ketika itu untuk kita meredakan segala keresahan yang disebut oleh Yang Berhormat tadi.